पाएं अपने शहर की ताज़ा ख़बरें और फ्री ई-पेपरडाउनलोड करें
सवाई माधोपुर विधायक दानिश अबरार ने सोमवार को जूम एप पर स्वास्थ्य विभाग के आला अधिकारियों के साथ मीटिंग ली। जिसमें स्वास्थ्य विभाग के सीएमओ, पीएमओ और विभिन्न डॉक्टरों समेत प्रशासनिक अधिकारियों ने भाग लिया। विधायक ने सभी अधिकारियों का तहे दिल से धन्यवाद दिया की वह इस संकट के समय में मानवता की सेवा के लिए तत्पर हैं।
इस दौरान जिले में फैल रहे कोरोना संक्रमण पर विधायक अबरार ने सभी अधिकारियों के साथ विस्तृत चर्चा की। मीटिंग में पीएमओ बीएल मीणा ने बताया की ऑक्सीजन की किल्लत को खत्म करने के उद्देश्य से कोटा से ऑक्सीजन के 80 सिलेंडर मंगवाए गए हैं। जो सोमवार रात तक सवाई माधोपुर पहुंच जाएंगे।
इसी तरह रेमडेसिविर इंजेक्शन भी कोटा से मंगवाए गए हैं। रेमडेसिविर के लिए अब मरीजों के परिजनों को अब भटकना नहीं पडेगा। विभाग की ओर से अब ई-मेल के जरिए इंजेक्शन उपलब्ध करवाए जाएंगे। मीणा ने बताया जिला अस्पताल में बेडों की कमी के चलते निजी अस्पतालों को भी रिजर्व किया गया है।
फिलहाल जिला मुख्यालय पर रणथम्भौर सेविका को कोविड मरीजों के लिए आरक्षित रखा गया है। यहां कोविड मरीजों के लिए 18 बेड लिए गए हैं। विधायक ने सभी अधिकारियों को मरीजों के इलाज में कोई कमी ना हो इसका विशेष ध्यान रखने की हिदायत दी। इस दौरान बैठक में उप जिला कलेक्टर समेत सभी डॉक्टरों ने भाग लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn